
	  Comisia pentru agricultură, silvicultură, industrie alimentară şi servicii  specifice
	
	                          Bucureşti  07.07.2011
                         Nr.24/


 R A P O R T  
asupra propunerii legislative privind etichetarea produselor care conţin gluten
(Pl.x 763/2010)


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind etichetarea produselor care conţin gluten, transmisă cu adresa nr.Plx. 763 din 29 noiembrie 2010 şi înregistrată cu nr.24/809/02.12.2010.
La întocmirea raportului, Comisia a avut în vedere avizele favorabile ale Consiliului Legislativ, Comisiei pentru sănătate şi familie şi punctul de vedere negativ al Guvernului.
Propunerea legislativă are ca obiect de reglementare instituirea unor reguli privind etichetarea produselor, în scopul asigurării informării consumatorului asupra existenţei glutenului în respectivele produse. 
Propunerea legislativă privind etichetarea produselor care conţin gluten face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Tanczos Barna – secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 26 de deputaţi, din totalul de 27 membri ai comisiei.

Raportul Comisiei a fost adoptat cu unanimitate de voturi, în şedinţele din  6 şi 7 iulie 2011.
Propunerea legislativă a fost respinsă de Senat,  în şedinţa din 24 noiembrie 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative. 

AMENDAMENTE ADMISE
În urma dezbaterii, Comisia propune adoptarea propunerii legislative cu următoarele amendamente: 


	Nr.

Crt.
	Textul iniţiatorului
	Text propus de Comisie

(autorul amendamentului)
	Motivarea

amendamentelor

	0
	1
	2
	3

	1. 
	L E G E 

privind etichetarea produselor care conţin gluten

	L E G E 

privind etichetarea produselor alimentare care conţin gluten şi/sau lactoză

	  Întrucât şi intoleranţa la lactoză necesită a fi reglementată prin lege, aceasta fiind la fel de periculoasă ca şi intoleranţa la gluten.

	2. 
	        Art. 1. – (1) Produsele destinate comercializării, care conţin gluten în orice cantitate, trebuie, în mod obligatoriu, însoţite de o avertizare care să cuprindă sintagma „Conţine gluten/Acest produs conţine gluten”. 
        (2) În mod similar, produsele care nu conţin gluten trebuie, în mod obligatoriu, însoţite de o specificaţie, care să cuprindă  sintagma „Nu conţine gluten/Acest produs nu conţine gluten”.

	        Art. 1. – (1) Produsele destinate comercializării, care conţin gluten şi/sau lactoză, în orice cantitate, trebuie să conţină pe etichetă, în mod obligatoriu, avertizarea cuprinzând sintagma „Conţine gluten/Acest produs conţine gluten”, respectiv, „Conţine lactoză/Acest produs conţine lactoză”. 
        (2) În mod similar, produsele care nu conţin gluten şi/sau lactoză trebuie, să conţină pe etichetă, în mod obligatoriu, însoţite de o specificaţie, care să cuprindă  sintagma „Nu conţine gluten/Acest produs nu conţine gluten”, respectiv, „Nu conţine lactoză/Acest produs nu conţine lactoză”.
    Autori: Comisia pentru sănătate şi familie şi Comisia pentru agricultură 
	

	3. 
	         Art. 2. – (1) Nerespectarea prevederilor art. 1 constituie contravenţie şi se sancţionează cu amendă de la 5.000 la 10.000 lei.
        (2) Constatarea şi aplicarea sancţiunii prevăzută la alin. (1) se fac de către Autoritatea Naţională pentru Protecţia Consumatorilor.

       (3) Prevederile prezentei legi referitoare la contravenţii se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 

	Nemodificat 
	

	4. 
	Art. 3. – Etichetarea necorespunzătoare cu scopul de a induce în eroare consumatorul, constituie infracţiune de înşelăciune şi se pedepseşte potrivit legii penale. 

	Nemodificat 
	

	5. 
	Art.4. – Prezenta lege intră în vigoare la 30 de zile de la publicarea în Monitorul Oficial al României, Partea I.
	Nemodificat 
	


Comisia a propus aprobarea proiectului cu  26 voturi pentru,  0  voturi împotrivă şi 0 abţineri.

SECRETAR,

 

Dr. ing. Stelian FUIA

